**IZLET NA PECO IN V DEŽELO KRALJA MATJAŽA**

Kdor pozna pravljico o **kralju Matjažu**, ve, da se je ta v davnih časih umaknil v votlino pod Peco. Tam je sedel za kamnito mizo in zaspal, njegovi zvesti vojaki pa so se zgrnili okrog njega in prav tako utonili v stoletni sen. Ko se bo njegova brada devetkrat ovila okrog mize, se bo znova prebudil. S svojo vojsko bo prišel iz votline ter s sveta pregnal sovražnike in vsakršno krivico.
Peca leži na vzhodnem koncu Karavank, na Koroškem. Vsi vrhovi so zgoraj prijazno zaobljeni, navzdol pa kažejo na sever in jug ostre skalnate zobe. Niže so pobočja prekrita z gostimi gozdovi in prevrtana z opuščenimi rudniškimi rovi.

Naše izhodišče bo dolina **Topla.** Zaradi neokrnjene narave in starodavnih kmečkih hiš, ki so ohranile prvotno podobo, je zavarovana kot krajinski park.

Mlajša skupina se bo v treh urah zmernega tempa po strmem pobočju povzpela do **Doma na Peci** (1665m). Ob povratku si bomo ogledali votlino kralja Matjaža. Skupne hoje je okoli pet ur.

Starejša skupina bo začela z vzponom malo višje, pri rudniku. V treh urah bo dosegla **vrh Pece** (2126 m) in se v eni uri hoje spustila še do Doma na Peci. V dolino se bodo vračali po isti poti kot mlajša skupina. Skupne hoje je okoli šest ur.

**Kdaj**

sobota, 1. junij 2013.

**Zbor**

V Preserjah pri Radomljah, pred šolo ob **6.00,** v Domžalah ob **6.10** za blagovnico Vele na makadamskem parkirišču in na Brdu pri Lukovici, pred šolo ob **6.20**

**Dež**

V primeru dežja bo izlet krajši. Natančnejši prihod bomo sporočili ob odhodu.

**Vrnitev**

Na Brdo pri Lukovici okoli 18.30, v Domžalah 18.45 ter v Preserje pri Radomljah okoli 19.00.

**Obvezna oprema**

Gojzarji, nahrbtnik, vetrovka, dolge hlače, majica kratek rokav, pulover, kapa, rokavice, rezervno perilo, zaščita pred soncem (kapa, sončna očala, krema), malica in pijača (vsaj liter), zložljivi dežnik, vrečka za smeti in planinski dnevnik. Ker je izlet časovno dolg (celodneven izlet), je možno v koči pojesti topel obrok (enolončnica brez mesa 3,5€, z mesom 4,5€, golaž ali bograč 5,5€).

**Cena**

Cena izleta je 10 €. Po roku prijav denarja ne vračamo.

**Prijave**

Prijave skupaj z denarjem oddajte mentoricam najkasneje do **torka, 28. maja 2013**.

**Vodja**

Tadeja Češka (041 762 502), pomočnik David Češka, vodnika Planinske zveze Slovenije

|  |
| --- |
| **PRIJAVNICA**Na izlet prijavljam : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_ razreda OŠ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Ko se z izleta vrnemo na zborno mesto, grem domov (ustrezno obkroži): sam/a s staršitel. staršev: \_\_\_\_\_\_\_\_\_\_\_\_\_\_\_\_\_\_\_\_PODPIS STARŠEV:\_\_\_\_\_\_\_\_\_\_\_\_\_\_\_\_\_ |